Keywords

Summary



Keywords

1. Starptautiskie nolīgumi – Līgums par Pasaules Tirdzniecības organizācijas izveidošanu – 1994. gada GATT – Neiespējamība atsaukties uz PTO līgumiem, lai apstrīdētu Kopienu akta tiesiskumu – Izņēmumi – Savienības akts, ar kuru nodrošina to izpildi, vai kurā uz tiem ir veikta tieša un precīza atsauce

(LESD 263. panta pirmā daļa; 1994. gada Vispārējā vienošanās par tarifiem un tirdzniecību; Padomes Regula Nr. 384/96)

2. Kopējā tirdzniecības politika – Aizsardzība pret dempinga praksi – Dempinga starpība – Normālās vērtības noteikšana – Imports no citas PTO dalībvalsts – Importētājas valsts pienākums piemērot normas, kas ir saderīgas ar antidempinga nolīguma 2.1 un 2.2 pantu – Izņēmumi – Šī nolīguma 2.7 pants un 1994. gada GATT VI panta 1. punkts – Eksportētājas valsts pievienošanās instrumentos PTO ietvertie noteikumi

(1994. gada Vispārējās vienošanās par tarifiem un tirdzniecību VI panta 1. punkts; Līguma par 1994. gada vispārējās vienošanās par tarifiem un tirdzniecību VI panta īstenošanu 2.1., 2.2. un 2.7. pants; Padomes Regulas Nr. 384/96 2. panta 7. punkts)

3. Kopējā tirdzniecības politika – Aizsardzība pret dempinga praksi – Dempinga starpība – Normālās vērtības noteikšana – Imports no valstīm, kurās nav tirgus ekonomikas – Regulas Nr. 384/96 2. panta 7. punkta a) apakšpunkta zemsvītras piezīmē ietvertais valstu saraksts, kuras uzskata par tādām, kurās nav tirgus ekonomikas – PTO pievienojušās valstis, kuras joprojām ir ietvertas minētajā sarakstā – Trešās valsts ar tirgus ekonomiku metodoloģijas nepiemērošana

LESD 277. pants; 1994. gada Vispārējās vienošanās par tarifiem un tirdzniecību VI panta 1. punkts; Līguma par 1994. gada vispārējās vienošanās par tarifiem un tirdzniecību VI panta īstenošanu 2.1. un 2.2. pants; Padomes Regulas Nr. 384/96 2. pants)

Summary

1. Skat. nolēmuma tekstu.

(sal. ar 36. punktu)

2. Līguma par 1994. gada vispārējās vienošanās par tarifiem un tirdzniecību VI panta īstenošanu (antidempinga nolīgums) 2.1. un 2.2. pantā paredzētās normas attiecas uz normālo vērtību, ar kurām tiek ieviesti 1994. gada Vispārējās vienošanās par tarifiem un tirdzniecību (GATT) VI panta 1. punkta noteikumi, ir piemērojamas, ja vien pašā antidempinga nolīgumā, GATT, piemēram, GATT VI panta 1. punkta otrajā papildu noteikumā, vai PTO dalībnieces pievienošanās šai organizācijai instrumentos nav paredzēti izņēmumi no šīm normām. Līdz ar to PTO dalībniece atbilstoši GATT VI pantam un antidempinga nolīgumam attiecībā uz importu no citas PTO dalībnieces normālās vērtības aprēķina metodi, kurā ir atkāpes no antidempinga nolīguma 2.1. un 2.2. pantā paredzētajām metodēm, var piemērot, tikai pamatojoties uz šī paša nolīguma 2.7. pantu un tātad pamatojoties uz GATT VI panta 1. punkta otro papildu noteikumu vai – attiecīgā gadījumā – uz speciālu tiesību normu, kas šādam nolūkam ir paredzēta šīs pēdējās minētās PTO dalībnieces pievienošanās instrumentos.

Šādos apstākļos ar Antidempinga pamatregulas Nr. 384/96 2. panta 7. punktu iestādes nevar, nepārkāpjot antidempinga nolīgumu, nepiemērot ar šī nolīguma 2.1 un 2.2 pantu saderīgas normas par normālās vērtības aprēķinu pat tad, ja nav piemērojams GATT VI panta 1. punkta otrais papildu noteikums un ja eksportētājas valsts pievienošanās PTO instrumentos nav paredzēta šāda iespēja. No šiem nolīgumiem izrietošais pienākums ir tāds, ka citām PTO dalībniecēm tiek piemērotas normas, kas ir saderīgas ar antidempinga nolīguma 2.1. un 2.2. pantu, ar izņēmumiem, kuri ir izklāstīti iepriekš. Šajā ziņā minētajos pantos ir ietverts skaidru, precīzu un detalizētu normu kopums, ar kurām tiek paredzētas līdzīga produkta normālās vērtības aprēķināšanas metodes, neietverot nosacījumus, ar kuriem to piemērošana būtu atstāta PTO dalībnieču rīcības brīvībā. Turklāt iespēja atkāpties no šīm normām, pamatojoties uz GATT VI panta 1. punkta otro papildu noteikumu, uz kuru ir atsauce antidempinga nolīguma 2.7. pantā, ir detalizēti ierobežota. Šīs tiesību normas piemērošanas jomā it īpaši ietilpst valstis, kur ir pilnīgs vai būtisks tās tirdzniecības monopols un kur visas cenas ir fiksējusi valsts. Tātad šī tiesību norma ir skaidra attiecībā uz tajā noteikto situāciju perimetru, ļaujot gan iestādēm novērtēt, vai PTO dalībniece atbilst aprakstam, kas atbilst šīm situācijām, gan Tiesai veikt šī novērtējuma kontroli un attiecīgā gadījumā izdarīt secinājumus, kādi ir jāizdara atbilstoši judikatūrai.

Šajā kontekstā, ja Savienības likumdevējs pieņem normas par valstīm, kurās nav tirgus ekonomikas, kas ir piemērojamas tām PTO dalībniecēm, kuras ir iekļautas šādu valstu sarakstā, kas ir ietverts Antidempinga pamatregulas 7. panta 1. punkta a) apakšpunkta zemsvītras piezīmē, šāda darbība attiecas uz GATT VI panta 1. punkta otrā papildu noteikuma piemērošanas jomu un līdz ar to ir jāveic vērtējums par to, vai šī PTO dalībniece atbilst nosacījumiem, kuri ir noteikti šajā tiesību normā.

(sal. ar 48.–50. un 52. punktu)

3. Pēc Armēnijas Republikas pievienošanās Pasaules Tirdzniecības organizācijai šīs valsts iekļaušana Antidempinga pamatregulas Nr. 384/96 2. panta 7. punkta a) apakšpunkta zemsvītras piezīmē ietvertajā valstu sarakstā vairs nav saderīga ar Līguma par 1994. gada vispārējās vienošanās par tarifiem un tirdzniecību VI panta īstenošanu (antidempinga nolīgums) 2.1. un 2.2. panta un 1994. gada Vispārējās vienošanās par tarifiem un tirdzniecību (GATT) VI panta 1. punkta otrajā papildu noteikumā paredzēto kārtību, ciktāl šādas iekļaušanas sekas ir tādas, ka minētās regulas 2. panta 1.–6. punkta piemērošana ir atkarīga no iepriekšējas piekrišanas apmierināt attiecīgā uzņēmuma lūgumu tam piešķirt uzņēmuma, kas darbojas tirgus ekonomikas apstākļos, statusu, un ciktāl šāda lūguma noraidīšanas gadījumā tiek piemērota trešās valsts ar tirgus ekonomiku metode. Tādējādi, neesot nekādiem pierādījumiem, kuri attaisnotu, ka Armēnija atbilst GATT VI panta 1. punkta otrajā papildu noteikumā paredzētajiem kritērijiem, un ņemot vērā faktu, ka Armēnija neatbilst šajā tiesību normā paredzētajiem nosacījumiem, atsauce uz Armēniju minētās regulas 2. panta 7. punkta a) apakšpunkta zemsvītras piezīmē nav derīgs pamatojums, lai šajā lietā piemērotu trešās valsts ar tirgus ekonomiku metodi atbilstoši šīs pašas regulas 2. panta 7. punkta a) un b) apakšpunktam, un šajā ziņā tā ir jāatzīst par nepiemērojamu saskaņā ar LESD 277. pantu.

(sal. ar 59. un 60. punktu)